**Thor Inge Fossen** (født 3. januar 1963) er norsk professor i navigasjon og fartøystyring ved Institutt for teknisk kybernetikk, Norges teknisk-naturvitenskapelige universitet (NTNU) i Trondheim.

Biografi
--------

Fossen er sivilingeniør (MSc) i marin teknikk (1987) og han har en ph.d. i teknisk kybernetikk (1991) fra NTNU.

Han er Fulbright alumni og han studerte aerodynamikk og flystyringssystemer gjennom Fulbright-programmet ved Department of Aeronautics and Astronautics, University of Washington, Seattle (1989-1990). Fossen ble ansatt som førsteamanuensis i 1991 og han var 30 år når han ble utnevnt som professor ved NTNU (1993). Han er medlem av Norges Tekniske Vitenskapsakademi (innvalgt 1998) og utnevnt som IEEE Fellow (2016) av «the Institute of Electrical and Electronics Engineers (IEEE)». Fossen har som gründer vært med å etablere selskapet Marine Cybernetics AS i 2002 hvor han var Vice President R&D (2002-2008). Selskapet er i dag er en del av de maritime tjenestene i DNV GL. Han er en av gründerne av selskapet SCOUT Drone Inspection AS (2017). Fossen innehar flere patenter på hardware-in-the-loop (HIL)-testing teknologi for maritime og offshore systemer og droneteknologi. Et patent for væroptimal styring av marine fartøy ble godkjent i 1998. Dette arbeidet fikk «the Automatica Prize Paper Award» i 2002. I 2008 mottok Fossen the «Arch T. Colwell Merit Award» at the SAE 2008 World Congress.

Faglig profil
-------------

Fossens fagområder er kybernetikk, datateknologi, autonome systemer, ubemannede fartøy, navigasjonssystemer og marin teknikk hvor han har publisert mer enn 500 internasjonale artikler. Han har skrevet tre internasjonale lærebøker på engelsk. Den første læreboken  regnes som standardreferansen innenfor navigasjon og fartøystyring for marine systemer. Denne boken ble etterfulgt av to bøker  og. De matematiske modellene som brukes til å lage styre- og navigasjonssystemer til marine fartøy er basert på Fossens robot-inspirerte modellrepresentasjon fra 1991. Fossens fartøymodell regnes som internasjonal standard innenfor fagfeltet og den er referert i flere tusen internasjonale artikler. I tillegg til lærebøkene har Fossen utgitt tre fagbøker ,  og

Referanser
----------

1. ↑  Fossen, T. I. (1994). Guidance and Control of Ocean vehicles, Wiley, ISBN 0-471-94113-1
2. ↑  Fossen, T. I. (2002). Marine Control Systems: Guidance, Navigation and Control of Ships, Rigs and Underwater Vehicles, Marine Cybernetics AS, ISBN 82-92356-00-2
3. ↑  Fossen, T. I. (2011). Handbook of Marine Craft Hydrodynamics and Motion Control, Wiley, ISBN 978-1-1199-9149-6
4. ↑  Fossen, T. I. (1991). Nonlinear Modelling and Control of Underwater Vehicles, Ph.D. Dissertation, Department of Engineering Cybernetics, Norwegian University of Science and Technology
5. ↑  Fossen, T. I. and H. Nijmeijer (2012). Parametric Resonance in Dynamical Systems, Springer, ISBN 978-1-4614-1042-3
6. ↑  Nijmeijer, H. and T. I. Fossen (1999). New Directions in Nonlinear Observer Design, Springer. ISBN 1-852-33134-8
7. ↑  Fossen, T. I.; Pettersen, Kristin Y.; Nijmeijer, H. (2017). *Sensing and Control for Autonomous Vehicles: Applications to Land, Water and Air Vehicles*. Springer. ISBN 978-3-319-55372-6.

Eksterne lenker
---------------

* Google Scholar publication list
* 

* (no) Publikasjoner av Thor Inge Fossen i forskningsdokumentasjonssystemet CRIStin
* 

* (no) Publikasjoner av Thor Inge Fossen i BIBSYS
* Amazon author page

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC **·** CRIStin **·** Google Scholar

 |